b'\n_START_ARTICLE_\nGuillaume Hoarau\n_START_SECTION_\nRana karijera\n_START_PARAGRAPH_\nHoarau je svoju nogometnu karijeru zapo\xc4\x8deo u JS Saint-Pierroise u svom rodnom R\xc3\xa9unionu. 1995. godine, skauti nogometnog kluba Le Havre smatrali su ga tada preslaba\xc5\xa1nim i umjesto njega uzeli su njegovog kolegu Florenta Sinamu-Pongollea. Nakon \xc5\xa1to je zainteresirao tada\xc5\xa1njeg trenera Le Havrea Jeana-Fran\xc3\xa7oisa Domerguea, Hoarau je potpisao svoj prvi profesionalni ugovor za taj klub u dobi od 20 godina, u sije\xc4\x8dnju 2004. Svoj liga\xc5\xa1ki debi ostvario je 12. svibnja 2004. godine u utakmici protiv Ch\xc3\xa2teaurouxa koji je zavr\xc5\xa1io rezultatom 1-2. U toj utakmici u\xc5\xa1ao je s klupe._NEWLINE_Me\xc4\x91utim, unato\xc4\x8d potpisivanju ugovora, Hoarau je ve\xc4\x87inu svoje karijere pod vodstvom Domerguea u Le Havreu proveo na klupi, te samo ponekad igrao utakmice u prvom sastavu. Svoj prvi pogodak postigao je u drugoj utakmici nogometne sezone 2004./05. u 2-1 pobjedi protiv Amiensa. Unato\xc4\x8d tome, njegovo igranje u prvom sastavu i dalje je bilo limitirano, \xc4\x8dak i nakon \xc5\xa1to je Domergue dobio otkaz, a zamijenio ga Philippe Hinschberger. Sljede\xc4\x87e sezone, pod vodstvom novog trenera Thierryja Uvenarda, Hoarau je po\xc4\x8deo dobivati ve\xc4\x87u minuta\xc5\xbeu. Odigrao je ukupno 28 utakmica i postigao 5 pogodaka. Sezonu poslije odigrao je samo 5 utakmica za Le Havre prije nego je poslan na posudbu u Gueugnon gdje je odigrao 21 utakmicu i postigao 8 pogodaka.\n_START_SECTION_\nZvijezda druge lige\n_START_PARAGRAPH_\nPod vodstvom novog trenera, Jeana-Marca Nobila koji je ujedno bio i njegov \xc4\x8detvrti trener u \xc4\x8detiri godine, Hoarau je postavljen za glavnog napada\xc4\x8da i igra mu je procvala. Odigrao je svih 38 liga\xc5\xa1kih utakmica i bio najbolji strijelac s 28 pogodaka, a u jednom je razdoblju postigao pogodak u 12 utakmica zaredom. Zahvaljuju\xc4\x87i odli\xc4\x8dnim igrama, francuski mediji proglasili cu ga "Karimom Benzemom druge lige", budu\xc4\x87i je Benzema bio u sli\xc4\x8dnoj formi u Ligue 1. Uz sve to, nekoliko prvoklasnih doma\xc4\x87ih i inozemnih klubova izrazilo je zaintresiranost za Hoaraua, prvenstveno Auxerre, Olympique de Marseille, Paris Saint-Germain te Arsenal, Blackburn Rovers i Chelsea. U sije\xc4\x8dnju 2008. godine objavljeno je da je Hoarau potpisao \xc4\x8detverogodi\xc5\xa1nji ugovor s Paris Saint-Germainom. PSG je platio Le Havreu proviziju od 500 tisu\xc4\x87a Eura, a tako\xc4\x91er Hoarauu dopustio da zavr\xc5\xa1i drugoliga\xc5\xa1ku sezonu u svom prethodnom klubu kojem je pomogao da u\xc4\x91e u prvu ligu.\n_START_SECTION_\nParis Saint-Germain\n_START_PARAGRAPH_\nHoarau je do\xc5\xa1ao u Pariz pra\xc4\x87en ogromnim o\xc4\x8dekivanjima koja su uklju\xc4\x8divala zamjenu klupske legende Paulete te opravdavanje komentara biv\xc5\xa1eg predsjednika kluba Alaina Cayzaca koji je od njega o\xc4\x8dekivao da postane igra\xc4\x8d stolje\xc4\x87a._NEWLINE_Svoj debi za PSG ostvario je 9. kolovoza 2008. u 1-0 porazu protiv Monaca. Ve\xc4\x87 sljede\xc4\x87eg tjedna postigao je prvi pogodak za svoj klub u doma\xc4\x87oj utakmici protiv Bordeauxa koja je zavr\xc5\xa1ila rezultatom 1-0. Kona\xc4\x8dno dokazivanje da se radi o odli\xc4\x8dnom napada\xc4\x8du odradio je u derbi utakmici protiv Marseillea 26. listopada 2008. godine koja je zavr\xc5\xa1ila rezultatom 4-2, a u kojoj je postigao dva pogotka. Ovome je pridodao jo\xc5\xa1 dva pogotka u utakmici protiv biv\xc5\xa1eg kluba Le Havrea (3-1), te protiv Le Mansa gdje je tako\xc4\x91er postigao dva zgoditka, a koja je zavr\xc5\xa1ila istim rezultatom. Na europskoj nogometnoj sceni Hoarau nije igrao ni\xc5\xa1ta slabije pa je tako postigao gol u kupu UEFA protiv VfL Wolfsburga, 18. velja\xc4\x8de 2009. Na kraju sezone, Hoarau je nastupio u 45 utakmica i postigao 20 pogodaka u Ligue 1 te 17 u Liga Kupu odigrav\xc5\xa1i tako va\xc5\xbenu ulogu u sezoni u kojoj je PSG zavr\xc5\xa1io na drugom mjestu francuske lige i dosegao \xc4\x8detvrt-finale kupa UEFA._NEWLINE_Zahvaljuju\xc4\x87i svojim odli\xc4\x8dnim nastupima, Hoarau je ponovno zaintrigirao mnoge klubove od kojih je napoznatiji Olympique Lyonnais koji je ponudio 10 milijuna Eura za igra\xc4\x8da. Ipak, Hoarau i PSG su odbili ponudu i, dva dana kasnije, potpisali novi ugovor koji \xc4\x87e ostati na snazi do 2013. godine.\n_START_SECTION_\nMe\xc4\x91unarodna karijera\n_START_PARAGRAPH_\n23. o\xc5\xbeujka 2009. godine Hoarau je pozvan u francusku nogometnu reprezentaciju kako bi zamijenio ozlije\xc4\x91enog Nicolasa Anelku.'